QORTI TAL-APPELL IMĦALLFIN S.T.O. PRIM IMĦALLEF SILVIO CAMILLERI ONOR. IMĦALLEF GIANNINO CARUANA DEMAJO ONOR. Seduta ta' nhar il-Ġimgħa 25 ta' Novembru 2016 Emanuel Haidon u martu Maria Concetta Haidon v. E.J.Meli Ltd (C-10219) Dan huwa appell ad istanza tal-atturi mis-sentenza mogħtija mill- Prim'Awla tal-Qorti Ċivili tat-28 ta' Mejju 2012, li permezz tiegħu qed jitolbu lil din il-qorti tirrevoka s-sentenza appellata u konsegwentement tilqa' t-talbiet kollha tagħhom bl-ispejjeż taż-żewġ istanzi kontra s- soċjeta` konvenuta appellata. Għal intendiment aħjar ta' dan l-appell is-sentenza mogħtija mill- ewwel Qorti qegħda tiġi hawnhekk riprodotta fl-intier tagħha: "Il-Qorti, "Rat ir-rikors ġuramentat ippreżentat fid-29 ta' Jannar 2009 li permezz tiegħu l-atturi ppremettew: "Illi permezz ta' kuntratt fl-atti tan-Nutar Dr Paul Pullicino Anastasi tal-10 ta' Marzu 1986 l-esponenti akkwistaw il-ħanut li jismu Ruben's u li llum jismu Fotocraft, numru 85 Triq Nofsinhar, Birżebbuga. "Illi dan il-ħanut jikkonsista f'ħanut at ground-floor level u kantina sottoposta. "Illi s-soċjeta' konvenuta għandha fil-pussess tagħha l-proprjeta' li tmiss ma' dik tal-attur min-naħa ta' nofsinhar u lvant. tal-atturi "Illi s-soċjeta' konvenuta użurpat parti mill-proprjeta' konsistenti fil-fatt illi ħadet parti mill-kantina sottostanti l-ħanut u ttella' ħajt li jiġi madwar ħames piedi 'l bogħod minn fejn hija stabbilita l-linja diviżorja, liema ħajt huwa approssimattivament indikat fuq l-iskizz hawn anness u mmarkat bl-ittra AB fuq il-pjanta Dok X. "Illi l-parti użurpata hija attwalment proprjeta' tar-rikorrenti u għalhekk l- atturi m'għandhom l-ebda dritt li jżommu din il-proprjeta', liema konvenuti interpellati permezz ta' ittra uffiċjali tas-7 ta' Novembru 2008 sabiex jiżgombraw mill-istess baqgħu inadempjenti. "Għaldaqstant tgħid is-soċjeta' konvenuta għaliex din l-Onorabbli Qorti m'għandhiex, previa occorrendo dawk id-dikjarazzjonijiet xierqa u neċessarji: "1. Tiddeċiedi u tiddikjara illi l-parti użurparta fuq imsemmija tal- kantina tal-proprjeta' tal-esponenti hija proprjeta' tal-atturi; u Tiddikjara li l-konvenuti qegħdin jokkupaw l-istess proprjeta' abbużivament u mingħajr ebda titolu validu fil-liġi; Tikkundanna lill-konvenuti sabiex jiżgumbraw mill-istess proprjeta' tal-attur u dan billi jneħħu l-ħajt li qed jissegrega l-kantina tal-attur u jagħlqu l-bokka ossia bieb li hemm mill-kantina tal-esponenti għall-kumplament tal-proprjeta' fil-pussess tal-konvenuti fi żmien qasir u perentorju li jiġi lilhom prefiss, u fin-nuqqas tawtoriżża lill- attur sabiex jagħmel l-istes xogħlijiet, u dan taħt is-superviżjoni ta' periti nominandi; "Bl-ispejjeż kontra s-soċjeta' konvenuta li minn issa hija nġunta għas- subizzjoni u b'riżerva għal kull azzjoni ulterjuri spettanti lir-rikorrenti. "Rat id-dikjarazzjoni maħlufa tal-atturi u l-lista tax-xhieda. "Rat ir-risposta ġuramentata tas-soċjeta' konvenuta ppreżentata fis-27 ta' Frar 2009, li permezz tagħha eċċepiet: "1) Illi s-soċjeta' intimata akkwistat iż-żewġ ħwienet adjaċenti fi Triq Nofsinhar, Birżebbuga li jġibu n-numri erbgħa u tmenin (84) u erbgħa u tmenin ittra A (84A) in virtu ta' kuntratt ippubblikat minn Nutar Henri Buttigieg Vella li jġib id-data tat-23 ta' Novembru 1990, li kopja tiegħu hija hawn annessa u mmarkata Dok EJ1, liema proprjeta' hija adjaċenti għal dik tar-rikorrenti imsemmija fir-rikors odjern; Illi qabel ma akkawistat l-proprjeta' permezz tal-kuntratt hawn fuq imsemmi mmarkat Dok EJ1, din l-istess proprjeta' kienet ukoll mikrija lis-soċjeta' esponenti għal numru ta' snin; Illi s-soċjeta' esponenti ilha tippossjedi bil-bona fidi l-parti tal- kantina li dwarha qiegħdin jilmentaw ir-rikorrenti, għall-perjodu ta' iktar minn għaxar snin, u dan b'mod kontinwu, mhux miksur, paċifiku, pubbliku u mhux ekwivoku, u għalhekk jeżistu l- elementi kollha kontemplati fl-Artikolu 2140(1) tal-Kodiċi Ċivili (Kap 16 tal-Liġijiet ta' Malta) u dan kif ser jiġi ppruvat waqt it- trattazzjoni tal-kawża; Illi kif ser jiġi ppruvat waqt it-trattazzjoni tal-kawża, ir-rikorrenti Emanuel Haidon fil-passat kien ukoll talab lis-soċjeta' intimata sabiex tbiegħlu l-parti tal-kantina in kwistjoni, tant ma kienx jikkunsidraha bħala parti mill-proprjeta' tiegħu; Illi assolutament mhuwiex minnu li s-soċjeta' intimata użurpat xi parti mill-proprjeta' tar-rikorrenti, stante li kif ser jiġi ppruvat waqt it-trattazzjoni in kwistjoni ma tapparjenix lilhom. il-parti "Għaldaqstant it-talbiet tar-rikorrenti huma nfondati kemm fil-fatt kif ukoll fid-dritt u għandhom jiġu miċħuda minn din l-Onorabbli Qorti bl- ispejjeż kontra tagħhom li huma minn issa nġunti għas-subizzjoni. "Salvi eċċezzjonijiet oħra jekk ikun hemm bżonn. "Rat id-dikjarazzjoni maħlufa tas-soċjeta' konvenuta u l-lista tax-xhieda. "Semgħet il-provi u rat l-affidavits; "Rat ir-relazzjoni tal-A.I.C. Mario Caruana Pulls li ġie nominat biex jagħmel pjanta tal-ambjenti in kwistjoni; "Rat l-atti proċesswali u l-verbal tas-17 ta' Frar 2012 fejn il-kawża ġiet differita għas-sentenza; "Rat in-noti ta' sottomissjonijiet tal-partijiet; "Ikkunsidrat; "Illi din il-kawża hija dwar il-proprjeta' ta' parti minn proprjeta' immobbli. L-atturi qed jitolbu dikjarazzjoni li parti minn kantina li hija posseduta mis-soċjeta' konvenuta hija proprjeta' tagħhom filwaqt li s-soċjeta' konvenuta qed topponi għal din it-talba u ssostni dik il-proprjeta' hija tagħha. "Illi għalhekk il-Qorti għandha quddiemha kawża rivendikatorja u dan huwa evidenti mit-talba attriċi u anke mir-risposta ġuramentata fejn is- soċjeta' konvenuta mhux biss qed tgħid li l-proprjeta' mhijiex tal-atturi iżda qed topponi għal dan billi tgħid li hija l-proprjetarja. "Illi hu risaput tradizzjonalment illi f'kawża simili l-attur irid jipprova t- titolu tiegħu mingħajr ebda ombra ta' dubju – ara per eżempju s- sentenza fl-ismijiet "Giuseppe De Gaetano vs Gużeppi Giardino Mifsud". F'dik il-kawża ntqal illi is-soċjeta' konvenuta jimmilita kwalunkwe dubju għandu possessur. Din hija biss eżempju għaliex hemm diversi sentenzi oħra simili. Wieħed jista' jsib rassenja dettaljata tagħhom fis-sentenza mogħtija minn din il-Qorti fl-ismijiet "Anthony Aquilina lavarone vs Anthony Giardino Mifsud" fit-23 ta' Ottubru 2001. Fiha ġie ċitat ukoll l-awtur Torrente li qal illi: tal-Appell mogħtija fil-kawża "Illi fis-snin riċenti din il-pożizzjoni ċċaqalqet xi ftit tant illi l-Qorti tal- Appell fil-kawża fl-ismijet "John Hudson et vs Sherlock Sosa" mogħtija fit-12 ta' Diċembru 2002 adottat pożizzjoni differenti billi qalet illi "il-Qrati tagħna, konsapevoli bid-diffikolta li ssir tali prova u fl-interess tal-ġustizzja aċċettaw il-possibilta' li l-attur jirnexxi fil-kawża li ii jagħmel in forza tal-actio publiciana. Wieħed għalhekk jara li għalkemm dan huwa żvilupp tal-aħħar snin, kienu ġia jeżistu sentenzi ta' mitt sena qabel f'dan is-sens. Dan naturalment jista' jsir jekk l-istess konvenut jirrispondi għat-talba billi jgħid li huwa l-propjetarju. "Illi għalhekk billi s-soċjeta' konvenuta teċċepixxi titolu hija stess il-Qorti jkollha tara liema miż-żewġ kontendenti għandu l-aħjar prova fir-rigward (per eżempju s-sentenza tal-2001 "Giuseppe Mifsud D'Amato vs Catherine Lawes" Appell, 9 ta' Frar 2001 u s-sentenza riportata fil-Volum XXXII – 11- 765). Għandu jingħad ukoll għall-korrettezza li f'din is- sentenza wieħed jirriskontra wkoll dan il-bran: "Illi l-Qorti ghalhekk l-ewwel se tara kif il-partijiet qed jivvantaw it-titolu tagħhom. "Illi l-atturi xtraw permezz ta' kuntratt ippubblikat minn Nutar Paul Pullicino Anastasi fl-10 ta' Marzu 1986 mingħand il-konjugi Dimech; il-fond huwa deskritt bħal jismu Ruben's, u jġib in-numru 85, South Street Parti minn Ħaż-Żebbug (Malta), sottopost għal-proprjeta' tal-Bank of Valletta Limited inkluż mal-istess ħanut il-basement tiegħu aċċessibbli mill-istess ħanut … Dimech kienu xtraw mingħand Ralph Akpan fl-1985 u dan mingħand Simonds Lester Cisk fl-istess sena. "Illi s-soċjeta' konvenuta da parti tagħha akkwistat mingħand Martin Camilleri Goodson (għan-nom tas-soċjeta' JM Properties) permezz ta' kuntratt in atti Nutar Henri Buttigieg Vella datat 23 ta' Novembru 1990, il-fondi 84 u 84A South Street Birżebbuga. Is-soċjeta' venditriċi fuq dan l-att kienet akkwistat fl-1986 mingħand il-gia' msemmi Ralph Akpan. Dan kien akkwista kif li gia ngħad mingħand Lester sfortunatament Ralph Akpan illum mejjet u għalhekk il-Qorti ma setgħetx tisimgħu jixhed. Ta' min iżid ukoll li jirriżulta li s-soċjeta' attriċi kienet tikri l-fond mingħand Camilleri Goodson sa minn ċirka sentejn qabel (mix- xhieda ta' Camilleri Goodson u l-istess diretturi tas-soċjeta' konvenuta). "Illi l-attur xehed li l-ewwel darba illi nduna li kien hemm din il-parti tal- kantina li issa qed jirreklama ċirka f'2002 meta xi madum beda jiċċaqlaq fil-ħanut tiegħu. Skopra allura li taħt il-madum kien hemm manhole li twassal għal isfel. Meta avviċina lil Joanna Giardino li hija waħda mis-sidien tas-soċjeta' konvenuta, din qaltlu li l-bieb li jifred il- ta' min jgħid proprjetajiet kien minn dejjem hemm; ċjoe' zgur minn meta huma akkwistaw il-ħanut tagħhom. "Illi fil-fehma tal-Qorti l-aktar punt importanti f'din il-kawża huwa jekk is- soċjeta' konvenuta kinitx in bona fede meta akkwistat il-fond in kwistjoni fir-rigward tal-ambjenti kontestati. Dan għaliex altrimenti jeżistu r- rekwisiti kollha l-oħra biex l-eċċezzjoni tagħha li akkwistat skond l- artikolu 2140 jeżistu. "Illi fil-fatt skond dan l-artikolu, "Kull min b'bona fede u b'titolu tajjeb biex jittrasferixxi l-proprjeta', jippossjedi l-ħaġa immobbli għal-żmien għaxar snin, jakkwista l-proprjeta' tagħha … Għalhekk ir-rekwisiti għal dan huma tlieta: "1. Pussess għal għaxar snin; u "Illi lanqas dwar il-pussess ta' ghaxar snin ma hemm dubju għaliex hija akkwistat fl-1990. Ma hemmx indikazzjoni lanqas li kien hemm xi interruzzjoni f'dak il-pussess. "Illi l-bona fede hija spjegata mill-Artikolu 531 tal-Kodiċi Ċivili li jgħid li "persuna li għal raġunijiet li għandhom mis-sewwa taħseb li l-ħaġa li tippossjedi hija tagħha hija possessur ta' bona fidi". Dwar dan il-Qorti għandha verżjonijiet differenti ta' x'kienet l-ideja tad-diretturi tas-soċjeta' konvenuta. Martin Camilleri Goodson qal (fol 79) li meta krielhom il-fond qalilhom li "suppost hemmhekk irid jingħalaq bil-ġebel għax huwa parti mill- proprjeta' tas-Sur Scerri". Qal li mbagħad ma daħalx aktar fil-fond u allura ma setax jgħid jekk dan sarx għaliex wara li kera l-fond biegħu lill-istess soċjeta' konvenuta. Da parti tiegħu Edwin Giardino naili dan kategorikament u qal fl-affidavit tiegħu li minn meta huma krew il-fond u mbagħad xtrawh, għamlu dan "bil-kamra ż-żgħira b'kollox". (fol 126). "Illi rinfaċċjata b'dawn il-verżjonijet u billi l-prova mressqa mill-atturi ġiet newtraliżżata min-naħa l-oħra, il-Qorti għandha tasal għall-konklużjoni li ma ġiex pruvat li kien hemm mala fede da parti tad-diretturi tas-soċjeta' konvenuta, u dan speċjalment in vista tal-fatt li wieħed isibha diffiċli jaċċetta li dakinhar li Aquilina kera l-fond lis-soċjeta' konvenuta u l-bieb kien miftuħ, l-attur kien se jħalli lill-konvenuti jagħlqu dak il-bieb peress li dak iż-żmien huwa kien ġia xtara l-fond tiegħu – u dan ukoll jikkontrasta mal-verżjoni tiegħu stess li huwa nduna bil-manhole fl- 2002. Wieħed għandu jirrimarka hawnhekk ukoll li l-mala fede trid tiġi pruvata u qatt preżunta (artikolu 532 tal-Kodiċi Ċivili). Anke l-Artikolu 531 fit-test Ingliż isemmi "probable grounds" u mhux "absolute grounds". "Illi stabbilit dan, il-Qorti ma jidhrilhiex li għandha tindaga aktar. "Għaldaqstant għal dawn il-motivi l-Qorti tiddeċiedi din il-kawża billi tilqa' l-eċċezzjonijiet tas-soċjeta' konvenuta u tiċħad it-talbiet attriċi. "Minħabba n-natura tal-każ l-ispejjeż ikunu bla taxxa bejn il- kontendenti." Rikors tal-appell tal-atturi (18.06.2012) L-atturi ħassew ruħhom aggravati bid-deċiżjoni tal-ewwel Qorti u għalhekk interponew dan l-appell minnha. Huma jaqblu ma' dik il-parti tas-sentenza fejn l-ewwel Qorti kkonkludiet li kellha "tara liema miż-żewġ kontendenti għandu l-aħjar prova fir-rigward". Pero` jaċċennaw għall-eċċezzjoni tas-soċjeta` konvenuta appellata fejn issollevat il-preskrizzjoni akkwiżittiva deċennali u jgħidu li ma jaqblux mal-konklużjonjiet raġġunti mill-ewwel Qorti f'dan ir-rigward: kemm fir-rigward tat-titolu, kif ukoll fir-rigward tal-pussess in L-ewwel aggravju: It-titolu It-titolu tal-atturi: L-atturi appellanti aċċennaw għall-kuntratt tal-10 ta' Marzu 19861 li permezz tiegħu l-attur appellant Emanuel Haidon akkwista mingħand Carmel Sciriha il-proprjeta`, ossia ħanut, "Eldridge's" bin-numru 85, Triq Nofsinhar, Ta' Kerċem. Jaċċennaw għall-fatt li mal-istess ħanut kien hemm inkluż "il-basement tiegħu aċċessibbli mill-istess ħanut..." Jgħidu wkoll li l-venditur Carmel Sciriha da parti tiegħu kien akkwista l-proprjeta` erba' xhur qabel, fil-21 ta' Novembru 19852 mingħand Raphael sive Ralph Akpan. Jaċċennaw għal dik il-parti tal- kuntratt fejn ingħad illi "L-imsemmi ħanut Eldridge's qed jinbiegħ bil-vacant possession u l-venditur jobbliga ruħu li fi żmien xahar mil-lum jagħlaq il- bieb eżistenti fil-basement tal-imsemmi ħanut li jagħti għall-proprjeta` adjaċenti tiegħu". Huma jispjegaw illi dak iż-żmien il-kantina ta' taħt il-fond 85 kienet konnessa mal-"proprjeta` adjaċenti". Żiedu illi (kif jirriżulta mill-istess kuntratt) l-imsemmi Raphael sive Ralph Akpan kien akkwista tali proprjeta` ħames xhur qabel, fit-18 ta' Ġunju 1985 mingħand Simonds Farsons Cisk Ltd. It-titolu tas-soċjeta` konvenuta L-atturi appellanti jirreferu għall-kuntratt tat-23 ta' Novembru li permezz tiegħu is-soċjeta` konvenuta kienet akkwistat mingħand Martin Camilleri Goodson f'isem J.M. Properties Ltd żewġ ħwienet kontigwi għal xulxin, u li jinfdu, bin-numri 84 u 84A, Triq Nofsinhar, Ix-Xagħra (magħrufin flimkien bħala "Singer" u qabel bħala "Kenner Bar" u "Dowling Cellars"). Tkompli tispjega li J.M. Properties Ltd kienet akkwistat din il- proprjeta` mingħand Raphael sive Ralph Akpan permezz tal-kuntratt tad-19 ta' April 19864. L-istess kuntratt juri li Raphael sive Ralph Akpan kien akkwista tali proprjeta` mingħand Simonds Farsons Cisk Ltd fit-18 ta' Ġunju 1985. Jikkummentaw għalhekk li fit-18 ta' Ġunju 1985, Raphael sive Ralph Akpan kien akkwista ż-żewġ proprjetajiet tal-kontendenti (u cioe` dak bin-numru 85 li kien sussegwentement xtara l-attur appellant mingħand Carmel Sciriha, u dak bin-numri 84 u 84A li kienet sussegwentement xtrat il-konvenuta mingħand JM Properties). Komparazzjoni bejn iż-żewġ titoli L-atturi appellanti jaċċennaw għall-fatt li meta fl-1985 Carmel Sciriha (l-awtur fit-titolu tal-attur appellant) xtara l-fond bin-numru 85 mingħand Akpan, dan kien bil-basement sottostanti; u jgħidu li meta l- istess Dowling fl-1986 biegħ il-ħanut "Singer" illum proprjeta` tas- soċjeta` konvenuta appellata huwa ma biegħx il-basement ta' taħtu għaliex kien diġa iddispona minnu. Jaċċennaw għall-fatt li fil-kuntratt tal-akkwist tal-1990 li bih is-soċjeta` konvenuta appellata akkwistat il- fond tagħha 84 u 84A, ma ġiet indikata l-ebda proprjeta` sottostanti l- L-atturi appellanti jirreferu għall-pjanta li ġiet redatta mill-Perit Joseph De Gaetano Cross inkarigat minnhom li tindika li l-ħanut 85 għandu fond ta' 7.10metri u jargumentaw illi l-basement għandu jikkorrispondi għal tali kejl. 5 Pjanta tal-Perit Joseph De Gaetano Munro, (datata 29.04.05, u addenda datata 12.09.09) fol 30 Jirreferu wkoll għall-pjanta li ġiet redatta mill-Perit Mario Reiff li hu l-Perit Tekniku nominat mill-Qorti. F'din il-pjanta l-fond numru 85 huwa indikat bħala 7.07 metri. Jirreferu imbagħad għall-pjanta li kienet ġiet redatta mill-Perit Joseph Cassar Gaffiero fl-1989 fuq inkarigu tas-soċjeta` konvenuta qabel ma kienet xtrat il-post tagħha fl-1990. Huma jikkummentaw illi din il-pjanta tikkombaċja perfettament mal-pjanta tal-perit tagħhom, il-Perit De Gaetano Munro, u li ma hemm l-ebda overlapping Jikkumentaw ukoll illi l-pjanta tal-Perit Attard Pace fil-fatt tikkombaċja ma' dik redatta mill-perit Mario Caruana Pulls (l-espert tal-qorti). Jgħidu li huwa tassew rilevanti li l-pjanta ippreparata mill-istess soċjeta` konvenuta (tal-Perit Randazzo) tikkombaċja perfattament ma' dik tal-Perit Caruana Pulls, li hu l-perit tal-qorti. Jispjegaw li meta inqalgħet il-vertenza bejnhom u bejn is-soċjeta` konvenuta appellata, din tal-aħħar kienet inkarigat lill-Perit Reuben Gauci Psaila u dan straħ fuq il-pjanta tal-perit Randazzo, pero` jirrilevaw li s- sovrapożizzjoni tal-pjanta Randazzo tal-1989 turi li fuq il-pjanta tal-Perit Ellul Fenech hemm biċċa art indikata bil-kelma "BOX" li mhix inkluża fil-pjanta tal-1989 tal-Perit Jgħidu li dan l-ispazju jiġi taħt il-ħanut 85. Isostnu illi fil- pjanta magħmula mill-Perit Randazzo fl-1989 fuq inkarigu tas-soċjeta` konvenuta appellata, il-basement tal-fond 85 huwa kollu eskluż mill- proprjeta` li kriet (u li wara xtrat) is-soċjeta` konvenuta appellata. li Joanna Giardino stess (waħda mid-diretturi tas-soċjeta` konvenuta) xehdet li l-pjanta tal-Perit Randazzo turi l-proprjeta` kif kienet dak iż-żmien. Xiehda ta' Martin Camilleri Goodson (minn JM Properties Ltd) u Reginald L-atturi appellanti jaċċennaw għax-xiehda ta' Martin Camilleri Goodson (minn JM Properties), li l-ewwel kien kera, imbagħad biegħ il-proprjeta` 84 u 84A, lis-soċjeta` konvenuta, u senjatament għal dik il-parti tax- xiehda tiegħu fejn kien qal li taħt il-ħanut 85 hemm kantina daqs il- ħanut, u li fiha huwa kellu kumpressur li imbagħad kien tah lill-kuġin tiegħu. Jirreferu għal dik il-parti illi meta kera u sussegwentement biegħ il-post lis-soċjeta` konvenuta appellata kien hemm aċċess miftuħ għall-kantina u kien qalilhom li "hemmhekk irid jingħalaq bil-ġebel għax huwa parti mill-proprjeta` tas-sur Scerri". Jirreferu wkoll għax-xiehda ta' Reginald Baldacchino Pulo. Fl-1 ta' Frar 2010 dan kien xehed illi Martin Camilleri Goodson jiġi r-raġel tal-kuġina tiegħu, u li dan l-istess Camilleri Goodson kien qallu li kien neħħa l-kumpressur minn ġol- kantina għaliex ma kinitx tiegħu, u fil-fatt kien ta l-kumpressur lilu (lil L-atturi appellanti jsostnu li jirriżulta biċ-ċar li meta Martin Camilleri Goodson f'isem JM Properties biegħ lis-soċjeta` konvenuta appellata, kien informa espressament lil Edwin Giardino li l-bieb bejn il-basement tal-fond nru 85 u l-kumplament tal-ħanut kellu jingħalaq għax tali basement kien imur man-numru 85 li inbiegħ lill-attur appellant Emanuel Haidon. li allura ma jistax ikun li f'dan il-mument Edwin Giardino kien in bona fede. Jaċċennaw għall-fatt li Edwin Giardino fil-kontro-eżami tiegħu kien ikkonferma li Martin Camilleri Goodson kien dawwru l-ħanut u li bejn il-basement tan-numru 85 u l-ħanut, kien għadu miftuħ. Spjega li "aħna bnejna ħajt inti u nieżel it-taraġ tal-ħanut tagħna mal-ġenb..." Isemmu wkoll li Edwin Giardino kien saħansitra ftakar li fil-basement tal-85 kien hemm affarijiet ta' Martin Camilleri Goodson u ried joħroġhom. L-atturi appellanti jilmentaw illi Joanna u Adrian Giardino jippruvaw jagħtu stampa differenti minn dik ta' missierhom Edwin Giardino, bħal li kieku ma kinux huma li neħħew il-bieb bejn il-basement u l-ħanut li xtraw u tellgħu il-ħajt fil-basement tagħhom (l-atturi appellanti). jispjegaw illi kienu indunaw li l-ħajt kien inbena fi ħwejjiġhom snin wara meta skoprew t-trapdoor li tagħti għall-basement u indunaw li s-soċjeta` konvenuta appellata kienet ħadet parti minnha. Isostnu li kien proprju f'dak il-mument li s-soċjeta` konvenuta appellata rreaġixxiet uti dominus Jargumentaw li qabel tali ġurnata ma setgħux indunaw li s- soċjeta` konvenuta kienet okkupat parti mill-kantina u għalhekk anke jekk kellu jitqies li s-soċjeta` konvenuta appellata kellha l-pussess, ma kienx wieħed apert u apparenti, u anzi jsostnu li lanqas ma kien in bona Huma jsostnu li ma jistax ikun li meta s-soċjeta` konvenuta appellata bniet il-ħajt biex tissegrega il-basement ma ndunatx li kienet daħlet taħt il-ħanut 85, stante li kien anke jidher it-trapdoor. Risposta tas-soċjeta` konvenuta għar-rikors tal-appell tal-atturi Is-soċjeta` konvenuta appellata wieġbet biex tgħid illi s-sentenza appellata hija ġusta u timmerita konferma. Is-soċjeta` konvenuta appellata taqbel ma dak li ingħad mill-atturi appellanti fir-rigward tal-provenjenza tal-proprjetajiet rispettivi tagħhom, pero` ssostni li meta l-awtur tal-attur akkwista il-fond 85 mingħand Dowling fl-1985, il-kamra in kwistjoni kienet eskluża, u li meta l-attur appellant fl-1986 xtara il-fond 85 bis-sotteran, dan ma kienx jinkludi l- Taċċenna għall-fatt li hija qatt ma vvantat xi dritt ta' titolu fuq il- basement tal-atturi appellanti, iżda li sostniet hu li l-pretensjonijiet tal- istess atturi appellanti fir-rigward tal-kamra in kwistjoni huma infondati. Fir-rigward tas-sottomissjonijiet li għamlu l-atturi appellanti in konnessjoni mat-titolu hija tagħmel is-segwenti osservazzjonijiet: fil-kuntratt tal-akkwist li permezz tiegħu hija akkwistat il-fondi 84 u 84A ma hemm imniżżel xejn fir-rigward ta' xi obbligu assunt minnha li timblokka xi bieb bejn is-sotterran tal-atturi appellanti u l-proprjeta` li kienet qegħda takkwista hija; (ii) ma hemm l-ebda pjanta annessa mal-kuntratti imsemmija; hija kienet kriet il-proprjeta` għal xi żmien għall-bejgħ tal-magni tal-ħjata qabel ma xtratha, u taċċenna għall-affidavit ta' Edwin Giardino fejn kien qal illi kien għamel xi xogħol fil-ħanut iżda kien ċaħad li qabbad xi ħaddiema biex jinbarra l-kamra li l-attur qed jallega li hija tiegħu...".irrid inkun miġnun biex ikolli kamra u ninbarraha meta stajt nużaha bħala Fir-rigward tal-pjanti hija tagħmel is-segwenti osservazzjonijiet: Tispjega meta kienet kriet il-ħanut kienet inkarigat lill-perit Randazzo biex iħejji pjanta tal-post kif kien attwalment (1989) qabel ma hija xtratu fl-1990. Kienet qabbdet lill-perit għaliex riedet tagħmel xi xogħlijiet fil-ħanut; Il-perit Ellul Fenech imbagħad kien tqabbad fl-2007 biex jagħmel survey tal-fond tagħha peress li kellha l-ħsieb li tikrih lil terzi; Il-perit Cassar, imqabbad mill-Qorti, ukoll fl-2009 ipprepara pjanta wara l-aċċess miżmum minnu; (iv) Hija ma taqblx mal-atturi appellanti li l-pjanti surreferiti huma prova li t-talba tagħhom hija waħda ġustifikata. Għall-kuntrarju tissottometti li dawn il-pjanti joħorġu b'mod lampanti l-fatt Ii l-"footprint" tal-proprjeta` trasferita lilha kienet minn dejjem tinkludi l-kamra żgħira in kwistjoni. Tirrileva li l-fatt li l-kejl tal-kamra in kwistjoni mhux rifless eżattament l-istess huwa irrilevanti għall-każ odjern għaliex il-kwistjoni kollha tirrigwarda żewġ punti: jekk il-kamra kinitx teżiti meta hija akkwistat il-fond b'titolu tajjeb u jekk okkupatx tali kamra għal perjodu ta' għaxar snin bil-bona fede tul tali perjodu. B'referenza għall-kuntratt tal-akkwist tal-attur appellant tal-1986 u tal-kuntratt tal-akkwist tal-awtur fit-titolu tiegħu, Charles Sciriha, is- soċjeta` konvenuta tirrileva li fid-deskrizzjoni ma jissemmiex is-sotterran sottopost għall-fond, iżda jintużaw il-kliem "inkluż mal-istess ħanut il- basement tiegħu aċċessibbli mill-istess ħanut". Hija ssostni li d-daqs tas-sotterran li jippossjedu l-atturi appellati llum ma nbidilx minn meta nbiegħet il-proprjeta` oriġinarjment. Hija tiċħad li l-kamra ż-żgħira in kwistjoni ġiet usurpata minnha. Tistaqsi, kieku t-teżi tal-atturi kienet korretta, għaliex il-predeċessur fit-titolu tagħhom, Dimech, ma insistiex ma' Dowling li jwettaq l-obbligu assunt minnu biex jagħlaq il-bieb eżistenti fil-basement tal-imsemmi ħanut li jagħti għall-proprjeta` tiegħu, u għaliex l-attur appellant meta xtara mingħand Dimech, ma nsistiex li tali obbligu jiġi inkluż fil-kuntratt tiegħu? Is-soċjeta` konvenuta appellata ssosti li r-raġuni hija sempliċi: u dan għaliex il-bieb fil-fatt ġie magħluq u meta l-attur appellant xtara fl-1986 kien jaf li d-daqs tal-basement li akkwista huwa dak li attwalment jippossjedi llum. Fir-rigward tal-pussess għal għaxar (10) snin Is-soċjeta` konvenuta appellata tirrileva ulterjorment li anke l-atturi appellanti jirrikonoxxu l-fatt Ii hija ppossjediet il-kamra in kwistjoni għal aktar minn għaxar (10) snin. Iżżid tgħid li kienet fil-pussess tagħha saħansitra minn sena u nofs sa sentejn qabel, peress li qabel ma xtrat il-fond 84/84A kienet tikrih. Issostni li kemm fil-perjodu tal-kirja kif ukoll wara li akkwistat il-fond b'bejgħ, il-kamra kienet teżisti. Fir-rigward tal-prova ta' titolu tajjeb biex tittrasferixxi l-proprjeta` F'dan ir-rigward is-soċjeta` konvenuta tistrieħ fuq il-kuntratt tal- Issostni li mhux minnu li l-pjanta li għamel il-perit Randazzo fl- 1989 ma tinkludix il-kamra in kwistjoni u taċċenna għax-xiehda tal-istess perit fejn kien ikkonferma li "Il-pjanti li għamilt għal dak iż-żmien il- Planning Authority....kienet turi d-daħla li hemm illum". Fir-rigward tax-xiehda ta' Reginald Baldacchino Pulo, li għaliha saret riferenza mill-atturi appellanti, is-soċjeta` konvenuta appellanti Fir-rigward tax-xiehda ta' Martin Camilleri Goodson, hija ssostni li din hija kontradetta b'mod kostanti minn Edwin Giardino, Joanna Giardino, Adrian Giardino, u l-perit Randazzo in kwantu jixhdu b'mod ċar li qatt ma saru xogħlijiet biex jiġi imbarrat il-bieb. Dwar il-bona fede, u l-pussess uti dominus, apparenti u apert Hija ma taqbel xejn ma' dak sostnut mill-appellanti li mill-provi ħareġ ċar li meta Michael Camilleri Goodson (għal JM Properties) biegħ il-fond hi kienet infurmata li l-bieb kellu jingħalaq. Tgħid li x-xiehda ta' Camilleri Goodson ġiet kontradetta b'dik ta' Edwin Giardino u uliedu u b'mod aktar importanti, bil-fatt li l-istess Camilleri Goodson ma imponiex tali obbligu fil-kuntratt ta' bejgħ li permezz tiegħu kien biegħ il-proprjeta` lilha. mix-xiehda ta' Edwin Giardino li kkwotaw l-atturi appellanti bl-ebda mod ma tissostanzja l-allegazzjoni tagħhom. Jsostnu illi dak li ħareġ mill-provi hu li l-uniku xogħol strutturali li sar kien il-bini tal-ħajt li issostitwixxa l- panelling li kien hemm jiddividi l-basement tal-atturi appellanti u l-fond tagħha fuq in-naħa tal-lemin tal-ħanut malli wieħed jinżel it-taraġ. Ix-xiehda ta' Edwin Giardino Is-soċjeta` konvenuta appellata tagħmel riferenza għax-xiehda ta' Edwin Giardino fejn spjega Ii l-ħitan tal-ħanut 84 kienu miksija panelling tal- injam u li meta l-ħaddiema bdew jaqilgħu l-injam sabu li fil-parti li kienet tagħmel ma' ġenb il-ħanut tal-attur ma kienx hemm ħajt. spjega illi l-attur appellanti kien inkwieta peress li kien ibiegħ cameras li jiswew ħafna flus u beża li jekk ma jinbeniex ħajt malajr seta jidħollu xi ħadd mill-ħanut li kienet kriet. Hawnhekk is-soċjeta` konvenuta appellanti, fid-dawl ta' tali xiehda tistaqsi: għaliex f'dan l-istadju l-atturi appellanti ma lmentawx fuq il- kamra ż-żgħira in kwistjoni? Tissottometti li kien proprju għaliex kienu jafu li l-attur ma kellu l-ebda dritt jagħmel tali pretensjoni. Konsiderazzjonijiet ta' din il-Qorti: L-attur appellant huwa l-proprjetarju tal-ħanut bl-isem ta' Fotocraft bin-numru 85, Triq Nofsinhar, Parti minn Ħaż-Żebbug (Malta) (liema ħanut għandu kantina aċċessibbli mill-istess ħanut) filwaqt li s-soċjeta` konvenuta hija l-proprjetarja tal-ħanut adjaċenti bl-isem ta' Springfield9 li jinsab f'livell aktar baxx. Ġara li fl-2002 l-attur appellant induna li fil-parti retrostanti tal- ħanut tiegħu, proprju taħt żewġ madumiet li kienu jimmullaw, kien hemm Irriżulta li din il-manhole tagħti għal kamra żgħira li tinsab fil- pussess tas-soċjeta` konvenuta, bħala parti mill-ħanut tagħha. B'hekk ġie li l-attur għandu żewġ manholes10 fil-ħanut tiegħu: (1) dik li kien jaf biha meta xtara l-ħanut, li tagħti għall-kantina tiegħu, u (2) din it-tieni 9 Illum mikri mis-soċjeta` konvenuta lil terzi 10 Joanna Giardino (direttriċi u shareholder fis-soċjeta` konvenuta) fix-xiehda tagħha (23.06.2010, fol 128-135) kienet qalet li Emanuel Haidon kien waqqafha u qalilha li hemm żewġ manholes fil-ħanut żgħir tiegħu waħda li tagħti għal kamra żgħira, li pero` hija mifruda mill-kumplament tal-kantina tiegħu. Huwa jsostni li tali kamra hija effettivament parti mill- kantina tiegħu u li ġiet usurpata mis-soċjeta` konvenuta: jargumenta li "Kif jista' jkun il-manhole taqdi l-proprjeta` ta' ħaddieħor..."11. Is-soċjeta` konvenuta da parti tagħha ssostni li tali kamra ilha fil-pussess bil-bona fidi tagħha għal aktar minn għaxar (10) snin minn meta xtrat il-proprjeta` tagħha (u anke sentejn qabel meta kienet tikriha12) u għalhekk hija tagħha. L-ewwel Qorti kkonkludiet is-soċjeta` Il-kontendenti daħlu f'dettall konsiderevoli fir-rikors tal-appell u r- risposta relattiva tagħhom. Intqalu ħafna affarijiet: fosthom dwar id- diċitura tal-kuntratti rispettivi tagħhom, dwar il-pjanti li saru tul is-snin mid-diversi periti kemm ex parte u kemm tal-qorti, dwar il-ħajt li suppost kellu jifred il-kantina tal-ħanut 85 mill-ħanut 84/84A, dwar il-ħajt li tela' flok il-panelling tal-proprjeta` 84/84A, dwar jekk il-kamra ż-żgħira ta' taħt il-manhole li jinsab fil-ħanut 85 suppost hix parti mill-kantina tal-attur appellant jew le, dwar jekk ġietx użurpata mis-soċjeta` konvenuta jew jekk sabithiex hemm minn meta kriet il-fond tagħha qabel ma xtratu, dwar jekk f'tali każ kinitx mgħarrfa li l-kamra kellha tifforma parti mill- basement tal-ħanut tal-attur appellant. 11 Xiehda tal-attur tal-01.02.2010, fol 84-90 12 Joanna Giardino xehdet li kienu krew il-fond fi Santa Luċija, Ta' Kerċem 1989 Il-kronologija tal-kuntratti hija kif ġej: 18.06.1985 Raphael Akpan xtara l-fondi 84, 84A u 85 mingħand 21.11.1985 Raphael Akpan biegħ il-fond 85 (ħanut bl-isem Reuben's) lil Carmel Sciriha. Ġie speċifikat li inkluż mal-ħanut hemm kantina aċċessibbli mill-istess ħanut. Fil-kuntratt tniżżel li Akpan obbliga ruħu li fi żmien xahar jagħlaq il-bieb eżistenti fil-kantina tal-ħanut 85 li jagħti għall-proprjeta` adjaċenti tiegħu 10.03.1986 Carmel Sciriha biegħ il-ħanut 85 bl-isem Briffa Axiaq's lill-attur Emanuel Copperstone. Reġa' ġie speċifikat li inkluż mal-ħanut hemm kantina aċċessibbli mill-istess ħanut 19.04.1986 Raphael Akpan biegħ il-fondi 84 u 84A (ħwienet bl-isem Kenner Bar u Balzan rispettivament) lil Wilfred Desira Baluci f'isem JM Properties Ltd 23.11.1990 Martin Camilleri Goodson f'isem JM Properties Ltd biegħ il-ħwienet 84 u 84A (issa interkonnessi u magħrufa bħala l-ħanut bl-isem Singer14) lis-soċjeta` konvenuta EJ Meli Ltd Il-verżjonijiet tal-kontendenti fir-rigward tal-kamra in kwistjoni L-attur appellant Emanuel Haidon xehed15 illi kif xtara l-ħanut tiegħu fl-10.03.1986 kien mar fuq il-post mal-avukat tiegħu Dr Emanuel Solberg Bell li waqt li kien qed jiftaħ is-security lock tal- ħanut kien hemm Raphael Akpan fil-bieb tal-Kenner Bar adjaċenti (peress li sa dak iż-żmien kien għadu s-sid). Dowling sar jaf li l-post kien inxtara minnu stiednu biex jidħol fil-bar ħallu 13 Illum il-ħanut jismu Fotocraft 14 Illum mikri lil terzi u jġib l-isem Santa Luċija 15 Xiehda tal-attur Emanuel Haidon, 01.02.2010, fol 84-90 jurih il-kantina tiegħu (tal-attur appellant), peress li mill-istess bar ta' Akpan kien għad hemm aċċess għall-kantina tal-attur appellant. Spjega li l-post kien mudlam, "...qabad portable lamp, din il-lampa li jkollhom il-mechanics, tbaxxejna għax bieb baxx, tbaxxejna u qalilna, Innota li kien hemm kumpressur tal-friża. jgħid li Akpan kien qal li l-kumpressur kien biegħu u li kif jiġu biex jeħduh kien ser iġib għaxar bricks u jagħlaq il-bokka tal-bieb sabiex jifred il-kantina tal-attur appellant mill-proprjeta` tiegħu (kif wara kollox kien obbliga ruħu li jagħmel ftit xhur qabel fil-kuntratt tal-21.11.85 li permezz tiegħu kien biegħ lill-awtur tal-attur appellant). Irriżulta li xahar wara dan l-inkontru, fid-19.04.1986, Akpan biegħ il-ħwienet 84 u 84A lil JM Properties Ltd (l-awtriċi fit-titolu tas- soċjeta` konvenuta appellata). L-attur jgħid li għalhekk "...jien ħadtha for granted li l-kantina la ħareġ is-sur Ralph Akpan minn hemm, ħadtha li hi magħluqha hux". Qal li qatt ma kien mar biex jiċċekkja. "Jiena ħadtha li la ħareġ Ralph Akpan dak il-bieb magħluq għax aċċertana li se jagħlqu". Ġara li tlett snin wara, għall-ħabta ta' Frar 1989 Martin Camilleri Goodson (JM Properties Ltd) kera l-ħwienet 84 u 84A lis-soċjeta` konvenuta. Martin Camilleri Goodson fix-xiehda tiegħu16 ikkonferma li l-kantina ta' taħt il-ħanut tal-attur appellant kellha aċċess mill-bar ta' Akpan. Xehed li meta 16 Xiehda ta' Martin Camilleri Goodson (JM Properties Ltd) tal-01.02.2010, fol 76-83 xtara l-proprjeta`, fil-kantina kien hemm kumpressur tal-fridge tal-bar17 li sussegwentement kien tah lill-kuġin tiegħu Reggie Baldacchino Pulo li għandu l- Capri Cafe` bieb ma' bieb. Aquilina jikkonferma li "Kien hemm bieb li suppost kellu jingħalaq, jiena qatt m'għalaqtu jiġifieri, pero` kellu jingħalaq...", Huwa xehed li huwa personalment qatt ma tella' ġebel: "Le, jiena personali qatt ma tellajt ġebel, no". Qal li meta kera l-post lis- soċjeta` konvenuta (fl-1989) kien informa lis-sur Giardino li kellu jittella' ħajt bil-ġebel: "Ħallejtha bil-bieb miftuħ imma kont għidtilhom li suppost hemmhekk irid jingħalaq bil-ġebel għax huwa parti mill-proprjeta` tas-sur Qal pero` li qatt ma ċċekkja jekk fil-fatt ittellax tali ħajt. Edwin Giardino (shareholder u direttur tas-soċjeta` konvenuta) fl- affidavit tiegħu qal "Jien nikkonferma li l-istat tal-kamra ż-żgħira illum huwa eżattament l-istess kif kienet meta jien krejt il-ħanut in kwistjoni u baqa' hekk l-istess fiż-żmien meta xtrajtu u tul dawn is-snin kollha sa Jien niċħad li qabbadt in-nies biex jibnu il-ħajt tal-kamra ż-żgħira u nikkonferma li l-ħajt li hemm illum huwa l-istess ħajt li kie hem meta ħadt il-ħanut mingħand Martin Camilleri Goodson, u l-bieb tal-injam li kellha dik il-kamra għadu hemm u huwa l-istess wieħed sa llum". 17 Jidher għalhekk li għalkemm Akpan kien qal lill-attur appellant u lid-difensur tiegħu li kien sab bejgħ għall-kumpressur (u li wara li jinqala' minn fejn kien, kien ser jagħlaq il-bokka tal- bieb, effettivament tali kumpressur baqa' mwaħħal hemm meta biegħ lil JM Properties Fix-xiehda tiegħu18, mistoqsi jekk Martin Camilleri Goodson kienx qallu li l- bieb kellu jingħalaq, irrisponda fin-negattiv. Meta fl-1989 is-soċjeta` konvenuta kriet il-post 84/84A mingħand JM Properties Ltd, (f'dak iż-żmien qabel ma xtratu) hija kienet qabbdet lill-Perit Randazzo biex jieħu ħsieb ix-xogħlijiet li riedet tagħmel biex il- ħanut ikun fi stat tajjeb. Fl-affidavit tiegħu Edwin Mc Donnell xehed illi ix- xogħljiet kienu ta' natura minima u kienu jinkludu tneħħija ta' panelling tal-injam mal-ħajt. Spjega li meta l-ħaddiema bdew jaqilgħu il-panelling tal-injam fil-parti li kienet tagħmel mal-ġenb tal-ħanut tal-attur appellant, ma kienx hemm ħajt. "Meta sar jaf dan Emanuel Haidon ċempilli mill- ewwel bi puplesija fuqu għax dak iż-żmien hu kien ibiegħ il-magni tar- ritratti li kienu jiswew ħafna flus u beża li jekk ma nibnux il-ħajt malajr xi ħadd seta' jidħol mill-ħanut li krejt". Spjega li fil-fatt ħa ħsieb li l-ħajt jinbena mill-aktar fis. "U hekk għamilt, u lil Emanuel Haidon lanqas biss ħadtlu flus ta' dan il-ħajt". Jiġi ippreċiżat li dan il-ħajt li jsemmi Meli m'għandu x' jaqsam xejn mal-ħajt li suppost kellu jitla' biex jifred il-kantina ta' Haidon mill-proprjeta` 84/84A adjaċenti. Dan huwa l-ħajt li jinsab fuq il-lemin tal-ħanut tas- soċjeta` konvenuta kif wieħed jinżel l-erba' tarġiet li hemm fil-bidu tal- ħanut. Biex wieħed jifhem aħjar l-ambjenti ta' proprjeta' vis-à-vis l-oħra, 18 Xhieda ta' Edwin Giardino tat-18.02.2011, fol 92-96 19 Affidavit ta' Edwin Giardino, fo 125-127 jiġi spjegat li l-ħanut tas-soċjeta` konvenuta għandha l-forma tal-ittra "L", b'mod li wieħed jidħol imbagħad wara ftit jikser lejn il-lemin. Il-kwistjoni qegħda dwar il-kamra li tinsab iktar 'l ġewwa fil-ħanut tas-soċjeta` konvenuta, proprju meta wieħed jikser fuq il-lemin u jiġi wara l-ħanut tal- L-attur appellant Emanuel Haidon xehed illi fl-2002 kien neħħa żewġ madumiet fin-naħa ta' wara tal-ħanut tiegħu li kienu jimmullaw u skopra li kien hemm għatu ta' manhole. Qala l-għatu u meta ttawwal ra l-manager tal-ħanut Mizzi Haber. Staqsih x' kien qed jagħmel hemm u qallu li hemmhekk kien tagħhom (cioe` tas-soċjeta` konvenuta). hemm li inqalgħet il-kwistjoni. Il-pjanta ta' Randazzo u l-pjanta ta' Ellul Fenech L-atturi appellanti fir-rikors tal-appell tagħhom jargumentaw illi meta wieħed jikkompara l-pjanta li kien ħejja l-perit Randazzo imqabbad mis-soċjeta` konvenuta fl-1989 (meta kienet għadha kemm krietu qabel ma xtratu) mal-pjanta tal-perit Ellul Fenech imqabbad mill-istess soċjeta` konvenuta fl-2007 (meta kellha l-ħsieb li tikri l-ħanut lil terzi) jinnota li fuq il-pjanta ta' Ellul Fenech tidher il-kamra mertu tal-kawża fil-waqt li fuq ta' Is-soċjeta` konvenuta appellata invece ssostni li l- kamra in kwistjoni hija fil-fatt inkluża fil-pjanta mħejjija mill-perit Randazzo kif jirriżulta ictu oculi fil-pjanta Dok RB1 u tgħid li għalkemm il-kejl mhux rifless eżattment fil-pjanta dan huwa irrilevanti għall-finijiet ta' din il- Din il-Qorti tagħmel riferenza għax-xiehda tal-perit Some Wekesa li kien il-perit li ħejja l-pjanta tal-1989. ħajt li jaqsam il-kantina ta' taħt il-ħanut tal-atturi appellanti (u cioe` il-ħajt tal-kamra ż-żgħira in kwistjoni) irrisponda "Sa fejn naf jien kien hemm". Mistoqsi jekk jiftakrux jinbena irrisponda "Le, kien hemm". jikkorrobora l-verżjoni ts-soċjeta` konvenuta li hija ma tellgħat l-ebda ħajt biex użurpat parti mill-kantina tal-attur appellant, u li l-kamra ż-żgħira in kwistjoni li tiġi taħt il-manhole li skopra l-attur appellant fl-2002 kienet diġa hemm meta s-soċjeta` kriet il-ħwienet 84/84A fl-1989 qabel ma adjaċenti Il-ħajt li kellu jitla' biex jifred il-kantina tal-ħanut 85 mill-proprjeta` Wara li qieset il-provi, din il-Qorti hija tal-fehma li dak li x'aktarx ġara kien li meta Dowling għalaq l-aċċess għall-kantina tal-ħanut 85 u l- bar adjaċenti, (kif kellu jagħmel skont il-kuntratt tal-21.11.1985 meta biegħ lil Dimech, l-awtur fit-titolu tal-attur) flok ma għalaq il-bokka tal- 20 Xiehda tal-perit Jaccarini tas-17.10.2011, fol 169-180 bieb li tifred iż-żewġ proprjetajiet, tella' l-ħajt tal-ġebel ftit aktar 'il ġewwa (probabbilment minħabba li kien hemm il-kumpressur li jirriżulta li baqa' hemm anke wara Ii biegħ il-proprjeta` lil JM Properties Ltd) u b'hekk ġiet iffurmata l-kamra ż-żgħira li tiġi taħt il-manhole li skopra l-attur appellant Pero` jidher li Akpan kien għarraf lil JM Properties Ltd li din kienet parti mill-kantina tas-Sur Scerri u li kellha tingħalaq, kif jirriżulta mix-xiehda ta' Michael Camilleri Goodson li enfasizza diversi drabi li l-bokka tal- bieb kellha tingħalaq għaliex 'il ġewwa minnha huwa tal-attur appellant. In vista ta' dan kollu din il-Qorti għalhekk hija sodisfatta li meta s- soċjeta` konvenuta akkwistat il-fondi 84/84A, il-kamra ż-żgħira in kwistjoni li tiġi taħt il-ħanut tal-atturi appellanti kienet diġa` teżisti bħala parti mill-istess proprjeta` li akkwistat. Il-bona fede o mena tas-soċjeta` konvenuta fil-pussess tagħha tal- Tqum il-kwistjoni dwar jekk is-soċjeta` konvenuta kinitx taf, li tali kamra kienet parti mill-kantina tal-attur appellant u li l-bokka tal-bieb kellha tingħalaq. Kif rajna, Martin Camilleri Goodson xehed li kien informa lil Edwin Giardino b'dan, iżda l-istess Meli naili dan kategorikament. osservat l-ewwel Qorti din hija sitwazzjoni fejn hemm verżjoni ta' wieħed kontra verżjoni ta' l-ieħor: u għalhekk waħda tinnewtralizza l-oħra. Fiċ- ċirkostanza ma jistax jingħad li ġie pruvat li kien hemm mala fede da parti tas-soċjeta` konvenuta (jew aħjar tad-diretturi tagħha) meta hija għamlet pussess ta' din il-kamra ż-żgħira. Kif irrimarkat l-ewwel Qorti, l- mala fede trid tiġi ppruvata u qatt preżunta (Art. 532 tal-Kap 16). Jiġi osservat li l-għaxar snin minn meta s-soċjeta` konvenuta akkwistat il-fondi 84/84A fl-1990 għalqu fl-2000 (sentejn qabel ma l-attur appellant induna bit-tieni manhole) u għalhekk hija ippossediet il-kamra paċifikament għal dan iż-żmien kollu. Jiġi aċċennat ukoll li l-pussess kien ukoll wieħed pubbliku għaliex kif xehed Adrian Formosa Pace (direttur tas- soċjeta` konvenuta flimkien ma' oħtu Joanna Giardino u missierhom Edwin Giardino), il-kamra (li kienu jużawha biex iżommu files u riċevuti u kaxxi vojta tal-merkanzija) hija viżibbli meta wieħed jidħol fil-ħanut. x'taħbi għax kull min jidħol jaraha". Ikkonferma li qatt ma ġew disturbati fil-pussess tagħha. Għal dawn il-motivi, din il-Qorti hija sodisfatta li l-kamra in kwistjoni effettivament ġiet akkwistata mis-soċjeta` konvenuta bis-saħħa tal- preskrizzjoni akkwiżittiva deċennali u għaldaqstant tiċħad l-appell interpost mill-atturi appellanti u tikkonferma d-deċiżjoni tal-ewwel Qorti. 21 Xiehda ta' Adrian Giardino tal-04.02.2011, fol 139-154 L-ispejjeż taż-żewġ istanzi għandhom jitħallsu mill-atturi appellanti. Giannino Azzopardi Alamango Spiteri Enden Noel Cutugno Borg Agius Borg Agius Silvio Sosa Prim Borg Agius Deputat Reġistratur df